भोपाल/होशंगाबाद. प्रेम नगर झुग्गी बस्ती में होटल कर्मचारी दिनेश गौंड ने इटारसी के दीपेंद्र सिंह राजपूत उर्फ मोनू की दो हिस्सों में काटकर हत्या की थी। रविवार को पुलिस ने इसका खुलासा किया। दिनेश ने जुर्म कबूला लेकिन उसे इस निर्मम हत्या का जरा भी अफसोस नहीं है। मोनू के शरीर को काटकर 16 घंटे उसके पास बैठा रहा। अगले दिन दोपहर को मोनू का शव सैप्टिक टैंक में डाला।
- पुलिस ने बताया दिनेश ने माेनू के साथ 26 फरवरी को देर रात तक शराब पी। 27 फरवरी सुबह 9.30 बजे मोनू के सिर पर कुल्हाड़ी मारी।
- मौत के बाद दिनेश ने कुल्हाड़ी से मोनू के दोनों पैर काट डाले। एक दिन तक झुग्गी में मोनू का शरीर पड़ा रहा।
- 28 फरवरी दोपहर 1.30 बजे दिनेश ने मोनू का कटे शरीर के अंग सैप्टिक टैंक में डाला। इसके बाद झुग्गी और होटल मालिक सुनील राजपूत से घर जाने का कहकर निकल गया।
- टीआई महेंद्र सिंह चौहान और प्रभारी एसडीओपी अनिल त्रिपाठी ने मुखबिर की सूचना पर 5 मार्च को दिनेश को खर्रा घाट से पकड़ा।
- दिनेश 2004 में दोस्त राहुल के साथ मिलकर रामचरण की हत्या कर चुका है। 2005 में भी उसने ग्राम बाजपुर में खेत में काम कर रही एक महिला के साथ बलात्कार किया था। उसे 10 साल की सजा हो चुकी थी।
वो मारता था, दो नहीं उसके टुकड़े-टुकड़े कर देता
- प्रेस कॉन्फ्रेंस में दिनेश आंखें तानकर बोला- मोनू काे मारने का अफसोस नहीं। वह मुझे मारता था मैंं उसके दो टुकड़े नहीं टुकड़े-टुकड़े कर देता।
- दिनेश शनिवार को ही पुलिस के हत्थे चढ़ गया था। भास्कर ने रविवार के अंक में दिनेश द्वारा मोनू की हत्या करने और उसके हिरासत में होने की खबर प्रकाशित कर दी थी।
- हत्या से एक दिन पहले भी लड़की के सामने दिनेश को चांटा मारा था। कत्ल के सारे पहलू एक दिन पहले भास्कर ने उजागर कर दिए थे।
hin_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva hin_Deva